# 3.1. A que soa o teu centro?

## Glosario

## Murmurio

Definición:

  Ruído pouco intenso.

Exemplo:

  O murmurio das follas movidas polo vento axúdame a durmir.

# Lapis ou dicionario?

Imaxina que estás na clase tranquilamente e escoitas caer un dicionario e un lapis ao chan.

Como lle explicarías a alguén que non estivo alí a diferenza entre os dous sons?

Para iso debes empregar os parámetros do son.

Son catro e permítennos describir con precisión como é un son determinado.

Por exemplo, o dicionario soaría máis forte e máis grave, mentres que o lapis sería máis agudo e suave.

## Audio

audio/mpeg

# O ruído no centro

## Agudo ou grave?

Nunca che molestou o ruído dun xiz rascando o encerado?

Ese é un son irritante porque é moi agudo.

Ou, pola contra, pensa no ruído grave do motor do autobús escolar que arrinca.

Recoñeces a diferenza entre os ruídos, aínda que teñan o mesmo volume?

Este é o parámetro da altura.

## Canto tempo?

Recibes unha mensaxe no móbil e soa durante a clase, iso é un intre moi curto.

Pero se recibes unha chamada o móbil soa un anaco máis longo.

Os dous poden ter o mesmo volume e ser igual de agudos, pero hai unha diferenza: canto tempo dura cada un?

Este é o parámetro da duración.

## Demasiado forte?

Algunha vez incomodoute a alarma do recreo demasiado preto ou cando hai berros no corredor?

Aí é onde entra en xogo a intensidade do son.

Murmurar en clase é un son de intensidade moi baixa.

Berrar no patio é un son de intensidade moi alta.

## Quen ou que?

Se estades todos en clase falando á vez hai moito murmurio.

Con todo, ti es capaz de distinguir a voz do profesor ou profesora cando comeza a falar.

E tamén recoñecer a voz do teu mellor amigo ou amiga entre as dos demais, verdade?

Este parámetro é o timbre.

## Audio

audio/mpeg

## Apoio visual

Agudo ou grave?

O ruído dun xiz rascando o encerado é agudo, mentres que o motor do autobús escolar é grave.

Altura

Canto tempo?

Unha notificación do móbil é un intre moi curto, pero unha chamada dura un anaco máis longo.

Duración

Demasiado forte?

Murmurar en clase ten un nivel moi baixo, mentres que os berros no patio ou a alarma teñen un nivel alto.

Intensidade

Quen ou que?

Permite distinguir a voz do profesorado ou recoñecer a voz da túa mellor amiga entre o murmurio da clase.

Timbre

## Parámetros do son

## Altura

A altura é a calidade do son que nos permite determinar se é agudo ou grave.

Represéntase na partitura empregando as notas musicais, as claves e o pentagrama.

## Duración

A duración é o parámetro do son que nos permite identificar se é longo ou curto.

Represéntase na partitura empregando as figuras musicais.

## Intensidade

É o parámetro do son que nos permite identificar se é forte ou suave.

Represéntase na partitura empregando os matices de intensidade e os reguladores.

## Timbre

É o parámetro do son que che permite identificar que instrumento, obxecto ou persoa emite un determinado son.

## Audio

audio/mpeg

## Apoio visual

Altura

Determina se un son é agudo ou grave. Represéntase no pentagrama coas notas e as claves.

Duración

Determina se un son é longo ou curto. Represéntase na partitura coas figuras musicais.

Intensidade

Determina se un son é forte ou suave. Represéntase mediante matices e reguladores.

Timbre

Permite identificar que instrumento, obxecto ou persoa emite e produce o son.

# Como recoñeces o que escoitas?

Lea o parágrafo seguinte e escribe as palabras que faltan.

- A Encher ocos (1):JXUwMDNjJXUwMDExJXUwMDA3JXUwMDEzJXUwMDAyJXUwMDBhJXUwMDlhJXUwMDlk é a calidade do son que te permite identificar se é curto ou Encher ocos (2):JXUwMDM0JXUwMDAzJXUwMDAxJXUwMDA5JXUwMDA4 .
- A altura é o parámetro do son que te permite identificar se é Encher ocos (3):JXUwMDI0JXUwMDFkJXUwMDA2JXUwMDEyJXUwMDExJXUwMDBiJXUwMDEzJXUwMDFiJXUwMDE1JXUw MDEzJXUwMDE3JXUwMDEzJXUwMDE5 ou Encher ocos (4):JXUwMDI0JXUwMDFkJXUwMDA2JXUwMDEyJXUwMDExJXUwMDBiJXUwMDEzJXUwMDFiJXUwMDE1JXUw MDEzJXUwMDE3JXUwMDEzJXUwMDE5 .
- O Encher ocos (5):JXUwMDJjJXUwMDFkJXUwMDA0JXUwMDBmJXUwMDEwJXUwMDE3 é o parámetro do son que te permite diferenciar se está soando unha guitarra ou un saxofón.
- A Encher ocos (6):JXUwMDMxJXUwMDA3JXUwMDFhJXUwMDExJXUwMDBiJXUwMDFkJXUwMDFhJXUwMDBkJXUwMDA1JXUw MDA1JXUwMDAx é o parámetro do son que nos permite identificar se é forte ou Encher ocos (7):JXUwMDJiJXUwMDA2JXUwMDE0JXUwMDE3JXUwMDEz .

Activar JavaScript

# Representando a música ao teu xeito

Na seguinte actividade vas traballar con musicogramas.

Un musicograma é unha representación visual dunha peza musical. Emprega debuxos, símbolos, liñas e cores para plasmar a duración, altura, intensidade e timbre da peza.

Adiviña cal das seguintes melodías se corresponde con cada musicograma.

## Audio 1

audio/mpeg

## Audio 2

audio/mpeg

##

Encher ocos (1):
JXUwMDE5JXUwMDM0JXUwMDExJXUwMDBkJXUwMDA2JXUwMDRmJXUwMDEy

##

Encher ocos (2):
JXUwMDE5JXUwMDM0JXUwMDExJXUwMDBkJXUwMDA2JXUwMDRmJXUwMDEx

Activar JavaScript

# Como se ve o silencio?

Nesta actividade vas explorar a idea que cativou a grandes artistas: como se traduce o son e o silencio a formas e cores?

A obra da esquerda, titulada "Verstummen" (silencio en alemán), pertence ao artista Wassily Kandinsky.

Nesta obra, o artista buscaba o "son interior" das cores.

Do mesmo xeito, María Helena Vieira da Silva tamén representou a súa visión do silencio.

Na obra "Silence", trata de probar que as sensacións auditivas poden transformarse en algo visual.

Chega o momento de que debuxes de xeito creativo o silencio e os sons que te rodean.

## Individual

- Precisas unha folla en branco e como máximo tres lapis de cores.
- Podes crear as formas, liñas e deseños que consideres necesarios para representar os parámetros de cada son.
- Durante 4 minutos, escoita atentamente e en silencio.
- Debuxa na túa folla en branco os diferentes sons e ruídos (ou a ausencia deles) que percibiches nese tempo.

## Grupal

Unha vez rematados os 4 minutos de debuxo reparte en grupo:

1. Exposición: Cada persoa amosa o seu debuxo e explica o significado de cada representación.
2. Reflexión: Que cores utilizastes para os sons máis fortes? Que cores utilizastes para o silencio?
3. Hai algunha representación que se repita dentro do grupo?
4. Percibistes os sons do mesmo xeito que o resto de persoas?

## Audio

audio/mpeg

Páxina 8 de 22

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)