# 1.1. Do ruído ao ritmo

## Glosario

## Actuación relampo

Definición:

  Acción na que un grupo de persoas se reúnen nun espazo público para realizar unha actuación sorprendendo o resto de persoas.

Exemplo:

  O domingo estaba na praza e vin unha actuación relampo na que pouco a pouco apareceron persoas bailando unha canción sobre o medio ambiente.

## Posta en escena

Definición:

  Deseño e preparación de todos os elementos visuais que acompañan unha produción teatral como poden ser o vestiario ou a decoración.

Exemplo:

  O grupo tivo unha gran posta en escena grazas ao seu vestiario.

# Actuación relampo

Vas crear unha actuación relampo no teu centro.

Este reto consiste en compoñer unha peza musical empregando obxectos non musicais (cadernos, bolis ou estoxos).

Unha vez creada a composición, realizarás en grupo unha posta en escena nalgún dos espazos do centro.

## Actuación relampo

### Paso 1: creación dunha peza rítmica

- Analizarás os diferentes sons e ritmos non musicais que te rodean.
- Crearás diferentes ritmos empregando percusión corporal.
- Unha vez teñas os ritmos, deberás ordenalos cun sentido musical. O obxectivo é crear unha composición musical rítmica en grupo.

### Paso 2: interpretación con obxectos

- Reflexionarás sobre como afecta a contaminación sonora ás persoas.
- Analizarás os posibles sons que se poden realizar con obxectos.
- Escollerás os obxectos que máis che interesen para facer ritmos.
- Adaptarás a peza de percusión corporal aos obxectos escollidos. O obxectivo é interpretar a composición creada en grupo con obxectos non musicais.

### Paso 3: creación dunha posta en escena

- Escribirás un texto que recolla todas as problemáticas que presenta a contaminación sonora.
- Crearás unha posta en escena para realizar nun dos espazos do centro.
- O obxectivo é crear unha actuación musical e acompañala dunha reflexión sobre a contaminación acústica.

### Paso 4: sorprender as demais persoas

- Realizarás en grupo a posta en escena para sorprender as demais persoas do centro.
- Tras a actuación, realizarás unha explicación sobre a contaminación sonora e as súas consecuencias.
- O obxectivo é empregar a música para concienciar sobre a contaminación sonora.

## Audio

audio/mpeg

# Que vas aprender?

Coa realización deste reto aprenderás a:

- Distinguir e analizar os parámetros do son.
- Identificar os principais elementos rítmicos e melódicos que conforman a música.
- Utilizar distintas técnicas de improvisación, desde a libre ata a través de directrices establecidas en certos tipos de música.
- Afondar no concepto de contaminación acústica e as súas consecuencias.
- Traballar en equipo e distribuír tarefas de forma coordinada e consensuada.
- Coñecer as fases para a creación e posta en escena dunha actuación musical.

## Audio

audio/mpeg

# Ficha de traballo en equipo: Ruído en acción

Podes descargar a ficha e cubrila.

Lembra gardala ao remate. Consulta co profesorado o xeito de cubrila.

- Ficha de traballo para a elaboración do reto en ODT (descarga o documento) (Nova xanela)
- Ficha de traballo para a elaboración do reto en PDF (descarga o documento) (Nova xanela)

# Sempre en equipo

## Como formar o equipo?

### 1. Reflexiona

Reflexiona sobre as seguintes habilidades e autoavalía os seguintes aspectos co diagrama de tea de araña de abaixo:

- Responsabilízome das tarefas.
- Respecto as ideas dos demais.
- Achego ideas.
- Sigo ben o ritmo.
- Capacidade de escoita.

### 2. Busca

- Busca compañeiros e compañeiras que teñan boas puntuacións nas habilidades nas que ti teñas unha menor puntuación.
- O obxectivo é lograr formar un equipo no que todas as habilidades estean completas ou o máis fortes posible.

### 3. Roles

- Unha vez formado o equipo, presta atención aos roles.
- No botón de abaixo aparecen os diferentes roles dentro do grupo.
- Decide en grupo cal é o que mellor se adapta a cada integrante.

## Audio

audio/mpeg

## Roles

## Portavocía

A persoa que cumpre o rol de portavoz:

- Pregunta as dúbidas do equipo ao docente e comunícase co resto dos equipos.
- Presenta aos demais os resultados das tarefas realizadas.
- Responde as preguntas do/da docente.

## Secretaría

A persoa que cumpre o rol da secretaría:

- Lembra as tarefas pendentes e os compromisos grupais e individuais.
- Comproba que todas as persoas do equipo anoten a tarefa e que a realicen.
- Anota o traballo realizado nos documentos do equipo.

## Coordinación

A persoa que cumpre o rol da coordinación:

- Organiza as tarefas que se deben realizar.
- Comproba que cada persoa fai a súa parte.
- Anima o equipo a seguir avanzando.
- Dirixe a reflexión realizada ao final de cada tarefa.

## Moderación

A persoa que cumpre o rol de moderador/a:

- Supervisa o nivel de ruído e as quendas de palabra.
- Controla o tempo de traballo.
- Encárgase do material, de distribuílo e de recollelo.

## Audio

audio/mpeg

# Diagrama de tea de araña

https://www.geogebra.org/m/qxekqkpg (Nova xanela)

Proxecto%20cREAgal,https%3A//www.geogebra.org/m/qxekqkpg,Copia%20de%20GG_MAT2ESO_REA04_Radar_eval%FAa_el_reto,0,Autor%EDa
Actividade%20non%20completada,Actividade%20superada.%20Puntuaci%F3n%3A%20%25s,Actividade%20non%20superada.%20Puntuaci%F3n%3A%20%25s,Gardar%20a%20puntuaci%F3n

Autoría: José Antonio García Porta

# Diario de aprendizaxe

Agora que xa sabes cal é o desafío é hora de poñerse ....!

Antes de nada, debemos pararnos a refrescar os nosos coñecementos previos.

Lembra que estes coñecementos serán de grande axuda durante o proceso, tanto a nivel individual como colectivo.

É o momento de ir ao teu diario de aprendizaxe e reflexionar sobre o traballo realizado.

## Audio

audio/mpeg

Páxina 3 de 22

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)